Мачак чучи на прекладњу, коледо!
Мачак чучи на прекладњу, коледо!
Отегао репетину,
Избучио очетине.
Њега пита домаћине:
„Мар мацане, мацацане,
„Каква ти је невољица
„Те си сетан, невесео?“
А говори мацацане:
„Како нећу сетан бити,
„Сетан бити невесео,
„Кад и мене газдарице
„Потварају да сам њима
„Сир изео; ја им нисам
„Ни видео: саме су га
„Обубале с калуђере
„Под губере а са власи
„Под ораси.“

Извор 
 Караџић, В. С. 1867. Живот и обичаји народа српскога. Беч. стр. 10–11.

Коледарске песме